Vytautas Norkus

Vytautas Petras Norkus (1921 m. sausio 28 d. Kaune – 2014 m. sausio 29 d. Voterburyje, JAV) – Lietuvos krepšininkas, lengvaatletis (bėgikas), Europos čempionas.

 Biografija 
Mokėsi Kauno Aušros berniukų gimnazijoje, nuo 1936 m. kultivavo krepšinį. Iki 1943 m. Vytauto Didžiojo universitete studijavo fizinį auklėjimą.

Žaidė miesto „Grandies“ klube, vėliau – Kauno „Perkūne“. 1938–1941 m. Lietuvos vyrų krepšinio rinktinės žaidėjas. 1939 m. III Europos krepšinio čempionate tapo aukso medalio laimėtoju.https://www.lse.lt/biografija/vytautas-petras-norkus Sirgalius žavėdavo derinukais, kuriuos atlikdavo kartu su Vytautu Budriūnu ir Pranu Lubinu. 1942 m. ir 1943 m. Lietuvos lengvosios atletikos 4×100 m estafetės bėgimo čempionas.

Baigiantis karui, 1944 m. pasitraukė į Vokietiją, įsidarbino YMCA sporto klube, žaidė Kemptono „Šarūno“ lietuvių išeivių krepšinio komandoje. 1949 m. kartu su broliu dvyniu Algirdu persikėlė į JAV, apsigyveno Voterberyje, Konektikute. Atvykęs į Naująją Angliją, keleriems metams įsidarbino kepykloje, vėliau iki pensijos (33 metus) dirbo „Uniroyal“ firmoje Nogatake. Gyvendamas JAV, įstojo į „Lietuvos vyčių“ ir Konektikuto lietuvių sporto klubo organizacijas, aktyviai sportavo iki 70 metų.http://salfass.org/vytautas-norkus/http://www.findagrave.com/cgi-bin/fg.cgi?page=gr&GRid=124400952

 Šaltiniai 

 Jungtinių Amerikos Valstijų lietuviai (II t.). – Vilnius: Mokslo ir enciklopedijų leidybos centras, 1998.
 Vidas Mačiulis, Vytautas Gudelis. Halė, kurioje žaidė Lubinas ir Sabonis. – Kaunas, 1989.

Kategorija:Lietuvos krepšininkai
Kategorija:JAV lietuviai